11.2.2015 Jurnalul Oficial al Uniunii Europene L 35/1 II (Acte fără caracter legislativ) ACORDURI INTERNAȚIONALE DECIZIA (UE) 201 5/209 A CONSILIULUI din 10 noiembrie 2014 privind semnarea, în numele Uniunii Europene, și aplicarea cu titlu provizoriu a Acordului de cooperare ştiințifică și tehnologică dintre Uniunea Europeană și Insulele Feroe de asociere a Insulelor Feroe la Programul-cadru pentru cercetare și inovare (2014-2020) — Orizont 2020 CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 186, coroborat cu articolul 218 alineatul (5), având în vedere propunerea Comisiei Europene, întrucât: (1) Programul-cadru pentru cercetare și inovare (2014-2020) — Orizont 2020 (denumit în continuare „Orizont 2020”) a fost instituit prin Regulamentul (UE) nr. 1291/2013 al Parlamentului European şi al Consiliului () pentru perioada 1 ianuarie 2014-31 decembrie 2020. (2) La 18 martie 2014, Consiliul a autorizat Comisia să deschidă negocieri, în numele Uniunii, cu Insulele Feroe, în vederea încheierii unui acord de cooperare ştiințifică şi tehnologică între Uniunea Europeană și Insulele Feroe de asociere a Insulelor Feroe la Orizont 2020. (3) Negocierile respective s-au încheiat cu succes și Acordul de cooperare ştiințifică și tehnologică dintre Uniunea Europeană şi Insulele Feroe de asociere a Insulelor Feroe la Programul-cadru pentru cercetare şi inovare (2014-2020) — Orizont 2020 (denumit în continuare „acordul”) ar trebui să fie semnat și aplicat cu titlu provizoriu, până la finalizarea procedurilor necesare pentru încheierea sa, ADOPTĂ PREZENTA DECIZIE: Articolul 1 Semnarea, în numele Uniunii, a Acordului de cooperare ştiințifică și tehnologică dintre Uniunea Europeană şi Insulele Feroe de asociere a Insulelor Feroe la Programul-cadru pentru cercetare şi inovare (2014-2020) — Orizont 2020 se autorizează sub rezerva încheierii acordului menționat. Textul acordului se ataşează la prezenta decizie. Articolul 2 Preşedintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii. () Regulamentul (UE) nr. 1291/2013 al Parlamentului European şi al Consiliului din 11 decembrie 2013 de instituire a Programului-cadru pentru cercetare şi inovare (2014-2020) — Orizont 2020 şi de abrogare a Deciziei nr. 1982/2006/CE (JO L 347, 20.12.2013, p. 104).